บาทเปิด 30.39 บาทต่อดอลลาร์ อ่อนค่า
เงินบาทเปิดตลาด 30.39 บาทต่อดอลลาร์ อ่อนค่า ตามค่าเงินหยวน วิตกสถานการณ์ไวรัสโคโรนาระบาด-รอดูตัวเลขส่งออกไทยเช้านี้
22 ม.ค. 2563

เงินบาทเปิดตลาด 30.39 บาทต่อดอลลาร์ อ่อนค่า ตามค่าเงินหยวน วิตกสถานการณ์ไวรัสโคโรนาระบาด-รอดูตัวเลขส่งออกไทยเช้านี้
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดที่ระดับ 30.39 บาท/ดอลลาร์ จากเย็นวานนี้ที่ปิดตลาดที่ระดับ 30.38 บาท/ดอลลาร์
"ความกังวลในสถานการณ์การแพร่ระบาดของเชื้อไวรัสโคโรน่า ส่งผลให้เกิดแรงเทขายค่าเงินสกุลที่เกี่ยวข้องคือค่าเงินหยวนและ Emerging Markets เงินบาทก็มีทิศทางเดียวกับสกุลเหล่านี้" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทวันนี้ไว้ระหว่าง 30.35 - 30.45 บาท/ดอลลาร์ โดยให้ติดตามสถานการณ์ไวรัสต่อไป และตัวเลขส่งออกและนำเข้าของไทยที่จะประกาศเช้านี้